# Telmatoscopus albipunctata

Telmatoscopus albipunctata és una espècie de dípter pertanyent a la família dels psicòdids de distribució És circumtropical: Austràlia, l'Índia, Nova Guinea, la Micronèsia, les illes Açores, Borneo les illes Filipines (Luzon, Cebú i Mindanao), Malàisia, les illes Ryukyu, la Polinèsia, els Estats Units, Colòmbia, Nicaragua, Puerto Rico, Costa Rica, Angola, Burundi, Cap Verd, la República Democràtica del Congo, Ghana, Kenya, Madagascar, Malawi, Maurici, Nigèria, el Senegal, Sud-àfrica, Tanzània, els Emirats Àrabs Units, Uganda, Cuba, etc.
Hi ha documentat en Taiwan un cas de miasi intestinal en humans causat per larves d'aquesta espècie i un altre de nasal a Sud-àfrica.

## Morfologia

La larva mesura entre 8 i 10 mm de longitud i és de color marró o negrós (no pas groguenc pàl·lid com les de Psychoda). L'adult fa entre 3,3 i 4,6 mm de llargària i presenta les antenes blanques i algunes taques a les ales (fosques a la meitat basal i blanques a les vores de la meitat apical, essent aquestes darreres l'origen del seu nom científic) amples i sense escates. El mascle té el cos de color marró i blanc; cap marró amb alguna àrea blanca al vèrtex; ulls separats per una distància igual a una faceta; presència de sutura interocular; palps allargats; antenes de 2-2,6 mm de longitud; escap una volta i mitja la mida del pedicel; vena subcostal acabant al nivell de la base de R2+3; R5 acabant a l'àpex, el qual és agut; edeagus en forma de raqueta; ales de 2,6-3,8 de llargada i 1-2,6 d'amplada. La femella és similar al mascle, però amb una concavitat apical moderadament feble a la placa subgenital -la qual no és gaire bilobulada-; antenes de 2,3-2,6 mm de llargària i ales de 2,8-4,1 de longitud i 1,3-2 d'amplada.

## Ecologia

És un dels psicòdids més freqüents dins i a prop dels habitatges humans. Es reprodueix en una àmplia gamma de nínxols ecològics (sempre que tingui aigua i matèria orgànica en descomposició), com ara embornals, desguassos, terrenys fangosos, clots de poca fondària i amb fulles mortes, plantes de tractament d'aigües residuals, deixalles d'escorxadors, piles de compost, latrines, l'escorça de l'arbre fruiter Aleurites moluccana, forats d'arbres, testos amb aigua de pluja, etc.
L'ou fa 0,4 mm de longitud i 0,1 d'amplada, i pot sobreviure tant en condicions seques o humides, la qual cosa fa difícil la seua eliminació per controlar-ne les poblacions. D'altra banda, i segons estudis realitzats, la cafeïna provoca un alta mortalitat i un retard sever del creixement i el desenvolupament de les larves. En general, la sensibilitat a la cafeïna és inversalment proporcional a l'edat de les larves tractades i els adults resultants mostren una menor fertilitat i un efecte negatiu en llurs cromosomes, la qual cosa podria ésser emprat per a desenvolupar tractaments efectius per impedir la seua proliferació.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* ↑ Williston, 1893. Entomological News and Proceedings of the Entomological Section of the Academy of Natural Sciences of Philadelphia 4: 113 (Psychoda).
* 1 2 3 Catalogue of Life (anglès)
* ↑ uBio (anglès)
* ↑ Duckhouse, D. A., 1965. Psychodidae (Diptera, Nematocera) of Southern Australia, subfamilies Bruchomyiinae and Trichomyiinae. Transactions of the Royal Entomological Society of London, 117: 329-343.
* 1 2 Quate, L. W., 1962. Psychodidae (Diptera) at the Zoological Survey of India. Proceedings of the Hawaiian Entomological Society. 18:155-188. Arxivat 2016-03-03 a Wayback Machine. (anglès)
* ↑ Moth Flies and Sand Flies (Diptera: Psychodidae) of India (anglès)
* ↑ The Moth Flies (Drain Flies) and Sand Flies (Diptera: Psychodoidea) of Papua Indonesia (anglès)
* 1 2 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Quate, L.W., 1959. Diptera: Psychodidae. Insects of Micronesia. 12:435-484
* ↑ Lista dos artrópodes (Arthropoda) Arxivat 2010-12-31 a Wayback Machine. (portuguès)
* ↑ Quate, L. W., 1965. A taxonomic study of Philippine Psychodidae (Diptera). Arxivat 2016-03-03 a Wayback Machine. Pacific Insects. 7: 815-902
* 1 2 Laurence W. Quate, 1962. The Psychodidae of Batu Caves, Malaya (Diptera). Pacific Insects 4 (1): 219-234
* 1 2 Quate, L. W., 1966. The Psychodidae of the Ryukyu Islands (Diptera). Pacific Insects. 8:299-318. Arxivat 2016-03-03 a Wayback Machine.
* 1 2 Larry W. Quate, 1959. Synopsis of Polynesian Psychodidae (Diptera). Pacific Insects 1 (4): 431-440.
* ↑ Flyfishing Entomology - North American Aquatic True Flies (anglès)
* 1 2 3 Entomology UC Riverside Arxivat 2012-02-20 a Wayback Machine. (anglès)
* ↑ Bejarano, E. E., 2006. Lista actualizada de los psicódidos (Diptera: Psychodidae) de Colombia. Folia Entomologica Mexicana 45/1:47–56. (castellà)
* ↑ Fauna Entomológica de Nicaragua (castellà)
* ↑ Rüdiger Wagner, Barbara A. Richardson, M. J. Richardson, 2008. A new psychodid species from Puerto Rican tank bromeliads. Studies on Neotropical Fauna and Environment, vol. 43, núm. 3.
* ↑ Psychodid genera known from Central America (anglès)
* ↑ Biodiversity Studies in Afrotropical Moth Flies (Diptera: Psychodidae) (anglès)
* ↑ Rüdiger Wagner, 2008. 1. Moth-flies of a central African mountain stream (Diptera, Psychodidae). Aquatic Insects: International Journal of Freshwater Entomology, vol. 1, núm. 1.
* ↑ Global Species Arxivat 2016-03-03 a Wayback Machine. (anglès)
* ↑ Tu W. C., Chen H.C., Chen K.M., Tang L.C., Lai S.C., 2007.Intestinal myiasis caused by larvae of Telmatoscopus albipunctatus in a Taiwanese man. Journal of Clinical Gastroenterology, 41(4):400-402
* ↑ Smith, K. G. & Thomas, V., 1979. Intestinal myiasis in man caused by larvae of Colgmia (sic!)(= Telmatoscopus) albipunctatus Williston (Psychodidae, Diptera). Transactions of the Royal Society of Tropical Medicine and Hygiene, 73, 349-350.
* ↑ A Case of Nasal Myiasis Caused by the Larvae of Telmatoscopus albipunctatus (Williston) 1893 (Diptera: Psychodidae) (anglès)
* ↑ Insects of West Virginia Arxivat 2010-11-24 a Wayback Machine. (anglès)
* ↑ Quate, L.W., 1955. A revision of the Psychodidae (Diptera) in America north of Mexico. U. Calif. Publ. Ent. 10:103-273
* ↑ Ultramorphological features of the egg of Telmatoscopus albipunctatus (Williston) (Diptera, Psychodidae) Arxivat 2016-03-03 a Wayback Machine. (anglès)
* ↑ Sehgal, S. S., Simôes, L. C. G. i Jurand, A., 1977. Effects of Caffeine on Growth and Metamorphosis of Moth Fly Telmatoscopus albipunctatus (Diptera, Psychodidae). Entomologia Experimentalis et Applicata, 21: 174–181

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104

## Enllaços externs

* Encyclopedia of Life (anglès)
* ION (anglès)
* ITIS (anglès)
* CalPhotos (anglès)